Туристхэм я дэлэжьэну инструкторхэм Iуащхьэмахуэ лъапэ зыщагъэсэнущ
Бгы лыжэхэмрэ сноубордымкIэ инструкторхэм я щIэныгъэм щыхагъэхъуэну курсхэр Iуащхьэмахуэ лъапэ щыIэ «Эльбрус» комплексым щылэжьэнущ дыгъэгъазэм и 9 — 18-хэм.
Егъэджэныгъэр къызэрагъэпэщ 2035 гъэм нэсыху Кавказ Ищхъэрэ федеральнэ округым и щIыналъэм туризмэм зыщегъэужьынымкIэ стратегиер гъэзэщIэным хуэгъэзауэ ирагъэкIуэкI лэжьыгъэхэм хиубыдэу.
Инструкторхэр лекцэхэм едэIуэнущ, семинархэм хэтынущ, ягъуэта щIэныгъэр мы щIыпIэм щыIэ къэжыхьыпIэхэм щагъэунэхунущ. Егъэджэныгъэм и программэр Урысейм бгы лыжэ спортымрэ сноубордымкIэ и федерацэм къищта методикэ чэнджэщым и мардэхэм йозэгъ.
КъБР-м и Iэтащхьэмрэ Правительствэмрэ я пресс-IуэхущIапIэ.
